rejauldu/bengali-wikipedia huggingface dataset:
ওহ্‌ব ইবন আবদ মানাফ () ছিলেন জুহরাহ ইবন কিলাব ইবন মুর্‌রাহ এর বংশধর এবং বানু জুহরাহ গোত্রের প্রধান। তিনি আমিনা বিনত ওহ্‌ব-এর পিতা এবং ইসলামের নবী মুহাম্মদ (সা.)-এর নানা ছিলেন।   পরিবার  500px|thumbnail|ওহ্‌ব ইবন আবদ মানাফের পরিবার এবং নবী মুহাম্মদ (সা.)-এর সঙ্গে তাঁর সম্পর্ক  ওহ্‌ব ইবন আবদ মানাফের প্রপিতামহ ছিলেন জুহরাহ ইবন কিলাব, যিনি কুরাইশ গোত্রের অন্তর্গত বানু জুহরাহ উপগোত্রের প্রবর্তক ছিলেন। তাঁর মা ছিলেন কাইলা (হিন্দ) বিনত ওয়াজ্‌ ইবন গালিব, যিনি বানু খুজা'আ গোত্রের অন্তর্ভুক্ত ছিলেন। ওহ্‌বের এক ভাই ছিলেন ওহাইব ইবন আবদ মানাফ।  ওহ্‌ব বিবাহবন্ধনে আবদ্ধ হয়েছিলেন বাররাহ বিনত আবদুল উজ্জা-এর সঙ্গে, যিনি কুরাইশ গোত্রের বানু আবদ আদ-দার উপগোত্রের সদস্য ছিলেন। বাররাহ, যিনি ওহ্‌বের প্রধান স্ত্রী ছিলেন, কুসাই-এর প্রপৌত্রী ছিলেন। ওহ্‌বের আরেক স্ত্রী ছিলেন রুগাইবা বিনত জুরারাহ ইবন আদ্দাস, যিনি ইয়াসরিব (মদিনা)-এর একজন বিশিষ্ট নারী ছিলেন। তাঁর পুত্র আবদু ইয়াগূস নিজেও একজন উল্লেখযোগ্য নেতা ছিলেন।   ওহ্‌ব ইবন আবদ মানাফের পর   ওহ্‌ব ইবন আবদ মানাফের মৃত্যু হলে, সম্ভবত তাঁর স্ত্রী বাররাহও তখন আর জীবিত ছিলেন না (কারণ তাঁর আর কোনো উল্লেখ নেই), তখন আইয়িলাহ বাররাহর কন্যা হালাহ ও আমিনা-কে নিজের তত্ত্বাবধানে গ্রহণ করেন। ওহ্‌বের অন্য স্ত্রী রুগাইবা তাঁর শ্বশুরবাড়ির প্রস্তাব গ্রহণ না করে বানু আদি ইবন নাজ্জার গোত্রের কায়স ইবন আমরকে বিয়ে করেন। তিনি ইয়াসরিবে (বর্তমান মদিনা) ফিরে যান এবং সেখানে তাঁদের সন্তান সালমাহ (উম্ম মুন্ধির) ও সালিত জন্ম নেয়। আইয়িলাহর নিজেরও একটি বিবাহযোগ্য কন্যা ছিল, যার নামও ছিল হালাহ।  যখন আবদুল্লাহ ইবন আবদুল মুত্তালিব উপযুক্ত বয়সে পৌঁছান, তখন তাঁর পিতা আবদুল মুত্তালিব তাঁর জন্য পাত্রীর সন্ধান শুরু করেন। আবদুল মুত্তালিবের এক চাচাতো বোন, মুত্তালিব-এর কন্যা আইয়িলাহ, ইতিমধ্যে বানু জুহরাহ গোত্রে বিবাহিত ছিলেন। তাঁর স্বামী ছিলেন জুহরাহর পৌত্র এবং ওহ্‌বের ভাই, ওহাইব।  আবদুল মুত্তালিব নিজের জন্য হালাহ-এর প্রস্তাব দেন, যদিও তাঁর বয়স তখন ৭০ বছরের বেশি ছিল। হালাহর সঠিক বয়স জানা না গেলেও, জানা যায় যে আমিনা যখন আবদুল্লাহ-কে বিয়ে করেন, তখন তাঁর বয়স ছিল আনুমানিক ১৫ বছর। উভয় কন্যাই সম্মতি দিলে এই দুই বিয়ে একসঙ্গে সম্পন্ন হয়।   তথ্যসূত্র   বিষয়শ্রেণী:সাহাবীর পূর্বপুরুষ বিষয়শ্রেণী:মুহাম্মাদের পূর্বপুরুষ বিষয়শ্রেণী:বনু জুহরাহ বিষয়শ্রেণী:৬ষ্ঠ শতাব্দীর আরব ব্যক্তি বিষয়শ্রেণী:ইসলাম বিষয়শ্রেণী:সুফিবাদ
আবুল হাসান (জন্ম: ৫ আগস্ট ১৯৯২) একজন বাংলাদেশী ক্রিকেট খেলোয়াড়। ২০১২ সালে ২০১২-১৩ মৌসুমের ওয়েস্ট-ইন্ডিজ ও বাংলাদেশের মধ্যকার আন্তর্জাতিক টেস্ট ক্রিকেট সিরিজের মাধ্যমে তার আন্তর্জাতিক অভিষেক হয়। তিনি বাংলাদেশের পক্ষে ৬৫তম টেস্ট ক্রিকেটার।   রাজু  অভিষেক টেস্টে ১০ নম্বরে ব্যাট করে সেঞ্চুরি করেন । সর্বশেষ এই কীর্তিটা গড়েছিলেন অস্ট্রেলীয় ব্যাটসম্যান রেগি ডাফ, ১৯০২ সালে। দীর্ঘ ১১০ বছর শেখ আবু নাসের স্টেডিয়াম একই কীর্তির পুনরাবৃত্তি করলেন আবুল হাসান। কিন্তু রেগি ডাফ খুব অল্প বয়সেই মারা যান।  আরও যেসব রেকর্ড করেন :  তৃতীয় বাংলাদেশী ক্রিকেটার হিসাবে অভিষেক টেস্টে সেঞ্চুরি করেন ।   ক্রিকেট ইতিহাসের ৪র্থ ব্যাটসম্যান হিসাবে ১০নং এ সেঞ্চুরি করেন এবং টেস্ট ক্রিকেট ইতিহাসের ২য় ব্যাটসম্যান হিসাবে ১০নং এ সেঞ্চুরি করেন।  অভিষেক ইনিংসে ১০ নম্বরে নেমে টেস্ট ইতিহাসে প্রথম সেঞ্চুরি। আগের সর্বোচ্চ ৫৯ ছিল পাকিস্তানের রশিদ খানের, ১৯৮২ সালে।    তথ্যসূত্র   বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:লিজেন্ডস অব রূপগঞ্জের ক্রিকেটার বিষয়শ্রেণী:সিলেট বিভাগের ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:বাংলাদেশ পূর্বাঞ্চলের ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:কলাবাগান ক্রীড়া চক্রের ক্রিকেটার বিষয়শ্রেণী:সিলেট বিভাগ থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
প্রিয়ংবদা মোহান্তি হেজমাদি একজন ভারতীয় শাস্ত্রীয় ওড়িশি নৃত্যশিল্পী, শিল্পকলা লেখিকা, জীববিজ্ঞানী এবং সম্বলপুর বিশ্ববিদ্যালয় প্রাক্তন উপাচার্য তিনি ১৯৩৫ সালের ১৮ নভেম্বর তারিখে ভারতের ওড়িশা রাজ্যের কটক জেলায় জন্মগ্রহণ করেছিলেন।  তিনি স্নাতকোত্তর ডিগ্রি অর্জনের পরবর্তীকালে প্রাণিবিদ্যায় ডক্টরাল ডিগ্রি অর্জন করেছেন। তিনি বন বিহারী মাইতির অধীনে অল্প বয়স থেকেই ওড়িশি নৃত্য শিখেছিলেন।  ১৯৫৪ সালে নয়াদিল্লিতে আন্তঃবিশ্ববিদ্যালয় যুব উৎসবে পরিবেশন করা তাঁর ওড়িশি নৃত্যাভিনয়টি, হাঙ্গেরির খ্যাতিমান শিল্প সমালোচক চার্লস ফ্যাব্রির প্রতিবেদনের মাধ্যমে আন্তর্জাতিক দৃষ্টি আকর্ষণ করতে সহায়তা করেছিল বলে জানা গেছে। প্রসঙ্গত চার্লস ফ্যাব্রি সেই অনুষ্ঠানে সশরীরে উপস্থিত ছিলেন।   পুরস্কার ও সম্মাননা  প্রিয়ংবদা ভারতীয় বিজ্ঞান একাডেমির একজন ফেলো। ২০১৩ সালে তিনি ওড়িশি নৃত্য সম্মান পুরস্কার পেয়েছেন। বিজ্ঞান ও প্রযুক্তির ক্ষেত্রে অবদানের জন্য ভারত সরকার ১৯৯৯ সালে তাঁকে ভারতের চতুর্থ সর্বোচ্চ বেসামরিক পদ্মশ্রী পুরস্কার প্রদান করেছে।   গ্রন্থপঞ্জী  তিনি বেশ কিছু নিবন্ধ এবং 'ওড়িশি: একটি ভারতীয় ধ্রুপদী নৃত্যকলা' (ওড়িশি:অ্যান ইন্ডিয়ান ক্লাসিকাল ডান্স ফর্ম) বইটি লিখেছেন । বইটিতে তিনি ওড়িশি নৃত্যকলার ইতিহাস এবং বিবর্তন বিশদভাবে বর্ণনা করেছেন।   তথ্যসূত্র    আরো পড়ুন      বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ওড়িশার নৃত্যশিল্পী বিষয়শ্রেণী:ওড়িশি নৃত্যশিল্পী বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:বিজ্ঞান ও প্রকৌশলে পদ্মশ্রী প্রাপক বিষয়শ্রেণী:ভারতের বিশ্ববিদ্যালয় ও কলেজের প্রধান বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:ওড়িশার লেখক বিষয়শ্রেণী:নারী শিল্পকলা ইতিহাসবিদ বিষয়শ্রেণী:ওড়িশার বিজ্ঞানী বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:ওড়িশার পণ্ডিত বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:২১শ শতাব্দীর ভারতীয় নারী বিজ্ঞানী বিষয়শ্রেণী:২১শ শতাব্দীর ভারতীয় ইতিহাসবিদ বিষয়শ্রেণী:২১শ শতাব্দীর ভারতীয় জীববিজ্ঞানী বিষয়শ্রেণী:ভারতীয় নারী ইতিহাসবিদ
আন্তর্মহাদেশীয় কাপ বলতে বোঝানো যেতে পারে:   ফিফা আন্তঃমহাদেশীয় কাপ, একটি ক্লাব ফুটবল প্রতিযোগিতা, যেটির আয়োজন করে ফিফা।  আন্তর্মহাদেশীয় কাপ (ফুটবল), একটি ফুটবল প্রতিযোগিতা, যেটির আয়োজন করে উয়েফা ও কনমেবল।  আইসিসি আন্তর্মহাদেশীয় কাপ, একটি প্রথম-শ্রেণীর ক্রিকেট প্রতিযোগিতা, আন্তর্জাতিক ক্রিকেট কাউন্সিল তার ১২টি সহযোগী দেশের জন্য আয়োজন করে।  আন্তর্মহাদেশীয় কাপ (বেসবল), একটি বেসবল প্রতিযোগিতা।  আন্তঃমহাদেশীয় কাপ (ভারত), একটি আন্তর্জাতিক ফুটবল প্রতিযোগিতা, যেটির আয়োজন করে সর্বভারতীয় ফুটবল ফেডারেশন।
কারেন অ্যান মার্শ (; জন্ম: ২৬ ডিসেম্বর, ১৯৫১) হোয়াঙ্গারেই এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক প্রমিলা ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ১৯৭৮ সালের মহিলাদের ক্রিকেট বিশ্বকাপে একমাত্র খেলায় অংশ নিয়েছিলেন তিনি।  দলে তিনি মূলতঃ অল-রাউন্ডার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন কারেন মার্শ। বিখ্যাত ক্রিকেটার রিচার্ড হ্যাডলি’র সাথে পরিণয়সূত্র স্থাপন করায় তিনি বিবাহ পরবর্তীকালে কারেন হ্যাডলি নামে পরিচিত ছিলেন।   খেলোয়াড়ী জীবন  নিউজিল্যান্ডের নর্থ আইল্যান্ডের হোয়াঙ্গারেই এলাকায় কারেন মার্শের জন্ম। তবে, ক্যান্টারবারির পক্ষে ঘরোয়া ক্রিকেটে অংশ নিয়েছেন তিনি।Karen Marsh – CricketArchive. Retrieved 19 April 2016. অল-রাউন্ডার হিসেবে পেস বোলিং করে থাকেন।  সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন কারেন মার্শ। ৮ জানুয়ারি, ১৯৭৮ তারিখে ডেকানের হায়দ্রাবাদে অনুষ্ঠিত মহিলাদের ক্রিকেট বিশ্বকাপে ইংল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।  ভারতে অনুষ্ঠিত ১৯৭৮ সালের ক্রিকেট বিশ্বকাপে ইংল্যান্ডের বিপক্ষে নিউজিল্যান্ডের সদস্যরূপে একমাত্র ওডিআইয়ে অংশ নিয়েছেন।Women's ODI matches played by Karen Marsh – CricketArchive. Retrieved 19 April 2016. ছয় নম্বরে ব্যাটিং নেমে ১৭ বল মোকাবেলান্তে ১৪ রান তুলেন। তবে, তাকে বোলিংয়ের জন্যে আমন্ত্রণ জানানো হয়নি।England Women v New Zealand Women, Women's World Cup 1977/78 – CricketArchive. Retrieved 19 April 2016. বিখ্যাত ক্রিকেটার স্যার রিচার্ড হ্যাডলি’র সাথে পরিণয়সূত্রে আবদ্ধ হন। এ দম্পতির দুই পুত্র রয়েছে। তবে, পরবর্তীতে তারা বিবাহ-বিচ্ছেদ ঘটান।Aroha Awarau (15 July 2015). "Sir Richard Hadlee’s look of love" – Women's Weekly (New Zealand). Retrieved 19 April 2016.   তথ্যসূত্র    আরও দেখুন   সুজি বেটস  সোফি ডিভাইন  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যান্টারবারি ম্যাজিসিয়ান্সের ক্রিকেটার বিষয়শ্রেণী:নিউজিল্যান্ডীয় নারী ক্রিকেটার বিষয়শ্রেণী:নিউজিল্যান্ডের নারী একদিনের আন্তর্জাতিক ক্রিকেটার বিষয়শ্রেণী:হোয়াঙ্গারেই থেকে আগত ক্রিকেটার বিষয়শ্রেণী:হ্যাডলি পরিবার
তাগালগ উইকিপিডিয়া  হচ্ছে অনলাইন বিশ্বকোষ উইকিপিডিয়ার তাগালগ ভাষার সংস্করণ। ২০০৩ সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে এবং সর্বমোট সম্পাদনা সংখ্যা  টি।  ইতিহাস ২০০৩ সালে ফিলিপাইনের ভাষাসমূহের মধ্যে তাগালগই সর্বপ্রথম উইকিপিডিয়া পরিবারে যুক্ত হয়।  তথ্যসূত্র  বহিঃসংযোগ Wikimedia Philippines (English)   Wikipedias in Philippine languages  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
বুলবুলি বা বুলবুল  পাইকননোটিডে পরিবারভূক্ত মাঝারি আকারের পাসারাইন গণের গায়ক পাখি। এই পরিবারের পাখির আবাস্থল আফ্রিকার বিস্তীর্ণ অঞ্চল, মধ্য প্রাচ্য, ক্রান্তীয় এশিয়া থেকে ইন্দোনেশিয়া ও উত্তরে জাপান পর্যন্ত।   গঠন  এর পালক লম্বা, কোমল ও ফোলানো। ঠোঁট খাটো থেকে মাঝারি এবং সামান্য বাঁকা। পা খর্বকায় ও দুর্বল। ডানা খর্বকায় ও গোলাকার। এর ঘাড়ে লোমসদৃশ পালক থাকে এবং পায়ুর চারপাশের কূর্চ বিকশিত। লেজ অপেক্ষাকৃত লম্বা।   ব্যুৎপত্তি   বুলবুল শব্দটি ফারসি বা আরবী (بلبل) থেকে উদ্ভূত, অর্থ নাইটিঙ্গেল, কিন্তু ইংরেজিতে বুলবুল বোঝায় পাসেরিন একটি ভিন্ন পরিবারের পাখি।   আচরণ এবং বাসস্থান  বুলবুলি বাগান, ক্ষেতজমি ও বনেবাদাড়ে বাস করে। এদের প্রধান খাদ্য হচ্ছে ফল, ফুলের নির্যাস ও পোকামাকড়। পুরুষ ও স্ত্রী পাখি দৃশ্যত অভিন্ন। গাছের দোডালা, ঝোপ বা নিচু গাছে মাটির কাছে বাসা বানায়। অধিকাংশেরই বাসন্তী ডাক মধুর।  ২-৫ ডিম পাড়ে। উপ্তিকাল ১০-১৫ দিন। সাধারণত স্ত্রী পাখি ডিমে তা দেয়। মা ও বাবা দুজনেই ছানার খাদ্য যোগায়।   প্রজাতি   বর্তমানে ২৭টি প্রজাতি স্বীকৃত :-  1. Genus Nok – Bare-Faced Bulbul  2. Genus Spizixos – Finchbills (2 Species)  3. Genus Pycnonotus – (49 Species)  4. Genus Arizelocichla – (12 Species)  5. Genus Stelgidillas – Slender-Billed Greenbul  6. Genus Eurillas – (5 Species)  7. Genus Andropadus – Sombre Greenbul  8. Genus Calyptocichla – Golden Greenbul  9. Genus Baeopogon – (2 Species)  10. Genus Ixonotus – Spotted Greenbul  11. Genus Chlorocichla – (5 Species)  12. Genus Atimastillas – Yellow-Throated Leaflove  13. Genus Thescelocichla – Swamp Palm Bulbul  14. Genus Phyllastrephus – (21 Species)  15. Genus Bleda – Bristlebills (4 Species)  16. Genus Criniger – (5 Species)  17. Genus Alophoixus – (7 Species)  18. Genus Acritillas – Yellow-Browed Bulbul  19. Genus Setornis – Hook-Billed Bulbul  20. Genus Tricholestes – Hairy-Backed Bulbul  21. Genus Iole – (6 Species)  22. Genus Ixos – (4 Species)  23. Genus Thapsinillas – (3 Species)  24. Genus Hemixos – (3 Species)  25. Genus Hypsipetes – (15 Extant and 1 Extinct Apecies)  26. Genus Cerasophila – White-Headed Bulbul  27. Genus Neolestes – Black-Collared Bulbul   তথ্যসূত্র    বহিঃসংযোগ    ইন্টারনেট বার্ড সংগ্রহ উপর বুলবুল ফটো এবং ভিডিও    পারিবারিক অক্ষর  বিষয়শ্রেণী:বাংলাদেশের পাখি বিষয়শ্রেণী:পাইকনোনোটিডি
থাম্ব|300px|ডান|ডসন শহরের ফেরিঘাট থেকে তোলা ইউকন নদীর ছবি ইউকন নদী () উত্তর-পশ্চিম উত্তর আমেরিকার একটি নদী। এর দৈর্ঘ্য । এর অববাহিকার আয়তন প্রায় সাড়ে ৮ লক্ষ বর্গকিলোমিটার। কানাডার ব্রিটিশ কলাম্বিয়া ও ইউকন অঞ্চলের সীমায় ট্যাগলিশ, অ্যাটলিন ও টেসলিন হ্রদগুলি থেকে এই নদীর উৎপত্তি। তবে মূলত টেসলিন হ্রদ থেকে উৎসারিত নিসুটলিন নদীর পানিই ইউকন নদীতে এসে পড়েছে। ইউকন প্রথমে উত্তর-পশ্চিমে য়ুকন প্রশাসনিক অঞ্চলের মধ্য দিয়ে হোয়াইটহর্স, কারম্যাকস, ফোর্ট সেলকার্ক ও ডসন শহরের পাশ দিয়ে প্রবাহিত হয়; এ অঞ্চলে বিগ স্যামন, পেলি, হোয়াইট, স্টিউয়ার্ট ও ক্লোন্ডাইক নদীগুলি ইউকনে এসে পড়েছে। এরপর নদীটি মার্কিন অঙ্গরাজ্য আলাস্কায় প্রবেশ করে পশ্চিমে প্রায় ২০০০ কিমি প্রবাহিত হয়ে একটি বৃহৎ ব-দ্বীপের মধ্য দিয়ে বেরিং সাগরে পতিত হয়েছে। পর্কুপাইন, তানানা ও কোয়ুকুক এ অঞ্চলে ইউকনের প্রধান উপনদী।  নদীটি মোহনা থেকে হোয়াইটহর্স পর্যন্ত অগভীর পানির বাণিজ্যিক নৌপরিবহনের উপযোগী। ১৮৩১ সালেও রুশ ফার ব্যবসায়ীরা নদীটি সম্পর্কে জানত। ১৯শ শতকের শেষভাগে ও ২০শ শতকের শুরুতে ক্লোন্ডাইক স্বর্ণ-ধাওয়ার (Klondike Gold Rush) নদীটির ব্যবহার বেড়ে যায়। বর্তমানে কেবল স্থানীয়রাই এটি ব্যবহার করেন। এর তীরে বেশ কয়েক হাজার আদিবাসী আমেরিকানের বাস।  ইউকন নদী মার্কিন যুক্তরাষ্ট্রের তৃতীয় দীর্ঘতম নদী।   তথ্যসূত্র   বিষয়শ্রেণী:আলাস্কার নদী বিষয়শ্রেণী:কানাডার নদী বিষয়শ্রেণী:ইউকনের নদী বিষয়শ্রেণী:ব্রিটিশ কলাম্বিয়ার নদী
thumb|right  চেলিয়াবিন্‌স্ক মেট্রো রাশিয়ার চেলিয়াবিন্‌স্ক শহরে নির্মীয়মান একটি পাতাল ট্রেন ব্যবস্থা। ১৯৬০-এর দশক থেকে এর পরিকল্পনা শুরু হয় এবং ১৯৯৩ সালে নির্মাণকাজ আরম্ভ হয়।  প্রথম তিনটি স্টেশন ২০০৭ সালে খোলার কথা থাকলেও এগুলির মুক্তি ২০১০ সাল পর্যন্ত পিছিয়ে দেয়া হয়েছে। ২০১৯ সালে চারটি স্টেশন নিয়ে প্রথম লাইনটি খোলার সিদ্ধান্ত নেওয়া হয়েছে।Interview of the city road construction deputy director Youtube.com (in Russian)  তথ্যসূত্র  বিষয়শ্রেণী:রাশিয়ার দ্রুতগামী গণপরিবহন ব্যবস্থা
রংপুর মডেল কলেজ বাংলাদেশের রংপুর শহরের একটি এমপিওভুক্ত শিক্ষা প্রতিষ্ঠান। এটি শহরের মডার্ন মোড়ের কাছে তালুক ধর্মদাস এলাকায় অবস্থিত এবং ১৫ অক্টোবর, ১৯৯৫ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ৭টি বিষয়ে স্নাতক (সম্মান) এবং ১টি বিষয়ে স্নাতকোত্তর কোর্স চালু আছে। ২০২৪ সালের তথ্য অনুযায়ী, এখানে মোট ২৪৬৩ জন শিক্ষার্থী অধ্যয়ন করছে।    ইতিহাস  ১৯৯৫ সালের ১৫ অক্টোবর কলেজটি প্রতিষ্ঠা করা হয়। সময়রেখা-   ১৯৯৫ - উচ্চ মাধ্যমিক পাঠদানের স্বীকৃতি প্রদান।  ১৯৯৬ - উচ্চ মাধ্যমিক এমপিওভুক্তিকরণ।  ১৯৯৯ -  স্নাতক (পাশ) পাঠদানের স্বীকৃতি প্রদান।  স্নাতক (পাশ) এমপিওভুক্তিকরণ।  ২০১২ - স্নাতক (সম্মান) পাঠদানের স্বীকৃতি প্রদান।  ২০১৮ - স্নাতকোত্তর পাঠদানের স্বীকৃতি প্রদান।  উপলব্ধ কোর্স  উচ্চ মাধ্যমিক  বিজ্ঞান  মানবিক   ব্যবসায় শিক্ষা ব্যাচেলর ডিগ্রি (পাস) কোর্স  বিএ (পাস)  বিএসএস (পাস)  বিএসসি (পাস)  বিবিএস (পাস) ব্যাচেলর ডিগ্রি অনার্স কোর্স  বাংলা  ইতিহাস  রাষ্ট্রবিজ্ঞান   সমাজবিদ্যা  অর্থনীতি  অ্যাকাউন্টিং  ব্যবস্থাপনা  মাস্টার্স ফাইনাল কোর্স  রাষ্ট্রবিজ্ঞান  শিক্ষার্থী  ২০২৪ সালের তথ্যানুযায়ী কলেজের উচ্চ মাধ্যমিকে ৭৬৩ জন, স্নাতক (পাশ) কোর্সে ১২২ জন, স্নাতক (সম্মান) কোর্সে ১৫৫৭ জন, স্নাতকোত্তর কোর্সে ২১ জন মিলে মোট ২৪৬৩ জন শিক্ষার্থী শিক্ষাগ্রহণ করছে।   ফলাফল ও র‍্যাংকিং  ২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ৪২০৬ জন, পাস করেছে ৩৪৩৬ জন, ফেল করেছে ৭৭০ জন, এ+ পেয়েছে ৮৬ জন, শতকরা পাস করেছে ৮১.৬৯%, শতকরা এ+ পেয়েছে ২.০৪ %।  ২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৩২তম, দিনাজপুর বোর্ডে ১৯৪৭ তম, রংপুর বিভাগে ২০১ তম এবং রংপুর জেলায় ৫৫ তম স্থানে রয়েছে।    আরো দেখুন    রংপুর সরকারি কলেজ  রংপুর জেলার শিক্ষাপ্রতিষ্ঠানের তালিকা  তথ্যসূত্র    বহিঃসংযোগ    বিষয়শ্রেণী:রংপুর জেলার মহাবিদ্যালয় বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিপাক () হলো কর্মের পরিপক্কতা বা পূর্ণতা, বা ইচ্ছাকৃত কর্মের জন্য বৌদ্ধ শব্দ। কর্ম হলো "কর্ম ও ফল" (কর্ম-বিপাক) এর তত্ত্ব বৌদ্ধ ঐতিহ্যের মধ্যে কেন্দ্রীয় বিশ্বাস।  বিপাক শব্দটিকে প্রভাব,Buddhist Points Misunderstood, by Ven. D. Mahinda Thera পরিপক্কতা, পাকা ও ফলাফল হিসেবে অনুবাদ করা যায়।   তথ্যসূত্র    উৎস               বহিঃসংযোগ   Anguttara Nikaya, Chakka Nipata, Mahavagga, Nibbedhika Sutta , p. 359, 6th Syn. Edn.  Samyutta Nikaya. Nidana-samyutta, Bhumija Sutta , p. 275, 6th Syn. Edn  বিষয়শ্রেণী:বৌদ্ধ দার্শনিক ধারণা
মোসলেম উদ্দিন খান যিনি হাবু মিয়া নামে পরিচিত। বাংলাদেশ আওয়ামী লীগের রাজনীতিবিদ, আইনজীবী, মুক্তিযুদ্ধের সংগঠক, সাবেক সংসদ সদস্য ও সাবেক পাট প্রতিমন্ত্রী।   জন্ম ও প্রাথমিক জীবন  মোসলেম উদ্দিন খান ১৯৩০ সালে মানিকগঞ্জের গড়পাড়ায় জন্মগ্রহণ করেন। তিনি ১৯৫২ সালে ঢাকা বিশ্ববিদ্যালয় থেকে এমএ ও ১৯৫৫ সালে এলএলবি পাস করেন।   রাজনৈতিক ও কর্মজীবন  মোসলেম উদ্দিন খান ঢাকা বিশ্ববিদ্যালয়ে পড়াশোনার সময় রাজনীতির সঙ্গে জড়িত ছিলেন। সে সময় তিনি সময় তিনি ভাষা আন্দোলনে সক্রিয়ভাবে অংশগ্রহণ করেন। ১৯৫৭ সালে মানিকগঞ্জ বারে আইন পেশায় যোগ দিয়ে ৫০ বছরের বেশি সময় যুক্ত ছিলেন। ১৯৬৫ সালে তৎকালীন প্রাদেশিক পরিষদ নির্বাচনে স্বতন্ত্র প্রার্থী হিসেবে এমএলএ নির্বাচিত হয়ে তিনি আওয়ামী লীগে যোগদান করে ১৯৭০ সালে তিনি পুনরায় এমএলএ নির্বাচিত হন। তিনি মুক্তিযুদ্ধের সংগঠক ছিলেন। তিনি মুক্তিযুদ্ধের সময় মুজিবনগর সরকারের নির্দেশে ভারতের বিহার রাজ্যে অন্যান্য এমএলএর সঙ্গে এক মাস সামরিক প্রশিক্ষণ নেন। মানিকগঞ্জ জেলা আওয়ামী লীগের সভাপতির ও নির্বাচিত জেলা বারের সভাপতি ছিলেন। ১৯৬২ সালের শিক্ষা আন্দোলন, ১৯৬৬ সালের ছয়দফা আন্দোলন, ১৯৬৯ সালের গণআন্দোলনসহ বাংলাদেশের প্রতিটি আন্দোলনে তার ছিল সক্রিয় অংশগ্রহণ। তিনি মুক্তিযুদ্ধের সময় মুজিবনগর সরকারের নির্দেশে ভারতের বিহার রাজ্যে এক মাস সামরিক প্রশিক্ষণ নেন।  ১৯৭৩ সালের নির্বাচনে তিনি প্রথম জাতীয় সংসদের সদস্য নির্বাচিত হন এবং শেখ মুজিবুর রহমানের তৃতীয় মন্ত্রিসভায় পাট প্রতিমন্ত্রীর দায়িত্ব পালন করেন।   মৃত্যু  মোসলেম উদ্দিন খান ২১ নভেম্বর ২০১৩ সালে ঢাকার পরীবাগের মডিউল হাসপাতালে চিকিৎসাধীন অবস্থায় মৃত্যুবরণ করেন।   আরও দেখুন    প্রথম জাতীয় সংসদ সদস্যদের তালিকা   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:২০১৩-এ মৃত্যু বিষয়শ্রেণী:মানিকগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশের সাবেক মন্ত্রী বিষয়শ্রেণী:মানিকগঞ্জ জেলার আইনজীবী বিষয়শ্রেণী:মোশতাক আহমেদের মন্ত্রিসভার সদস্য বিষয়শ্রেণী:শেখ মুজিবুর রহমানের চতুর্থ মন্ত্রিসভার সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
সিসিএনএ (সিসকো সার্টিফাইড নেটওয়ার্ক অ্যাসোসিয়েট) একটি সিসকো আইটি সার্টিফিকেশন। সিসিএনএ সার্টিফিকেশন একটি দ্বিতীয় (সহযোগী) স্তরের সিসকো ক্যারিয়ার সার্টিফিকেশনস।   উপলব্ধ পরীক্ষা  সিসিএনএ সার্টিফিকেশন পেতে নিচের পরীক্ষা গুলো দিতে হয়:   অবসরপ্রাপ্ত পরীক্ষা    আইসিএনডি১ (১০০-১০১)  পরীক্ষা   যৌথ সিসিএনএ পরীক্ষা   নতুন সার্টিফিকেশন    আইসিএনডি১ (১০০-১০৫)  পরীক্ষা   সম্মিলিত সিসিএনএ পরীক্ষা   পূর্বশর্ত  সিসিএনএ পরীক্ষা দেওয়ার জন্য কোন পূর্বশর্ত নেই।   বহিঃসংযোগ    Cisco CCNA Paths and Concentrations   তথ্যসূত্র   বিষয়শ্রেণী:সিসকো সিস্টেমস বিষয়শ্রেণী:কম্পিউটিং অসম্পূর্ণ বিষয়শ্রেণী:কম্পিউটার নিরাপত্তা যোগ্যতা বিষয়শ্রেণী:তথ্য প্রযুক্তি যোগ্যতা
হেইলি জোল অজ্‌মেন্ট () (জন্ম: এপ্রিল ১০, ১৯৮৮) একাডেমি পুরস্কারের জন্য মনোনয়নপ্রাপ্ত মার্কিন অভিনেতা। নব্বইয়ের দশক জুড়ে অজ্‌মেন্ট বেশ কিছু টেলিভিশন নাটক এবং চলচ্চিত্রে অভিনয় করে প্রশংসা অর্জন করেন। এর পর ১৯৯৯ সালে তিনি থ্রিলার চলচ্চিত্র দ্য সিক্স্‌থ সেন্স-এ অভিনয় করেন, এবং এই ছবিতে অভিনয়ের জন্য সেরা পার্শ্ব অভিনেতা হিসেবে অস্কার মনোনয়ন লাভ করেছিলেন। হলিউডের কিছু উঁচুমানের চলচ্চিত্রে তার বিশেষ ভূমিকা রয়েছে। যেমন, পে ইট ফরওয়ার্ড, আর্টিফিশিয়াল ইন্টেলিজেন্স: এআই এবং সাম্প্রতিক ২০০৩ সালে মুক্তিপ্রাপ্ত সেকেন্ডহ্যান্ড লায়ন্‌স। এছাড়া তিনি প্রথম শ্রেণীর ভিডিও গেম কিংডম হার্টস সিরিজে "সোরা" চরিত্রে কণ্ঠ দিয়ে খ্যাতি অর্জন করেছেন। 300px|২০১৪ সালে হেইলি জোল অজ্‌মেন্ট।  জীবনী   ব্যক্তিগত জীবন  অজ্‌মেন্টের জন্ম মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেস শহরে। তিনি সপরিবারে এখনও সেখানেই বসবাস করছেন। তার মা টেরিজা অজ্‌মেন্ট একজন শিক্ষক এবং বাবা মাইকেল ইউজিন অজ্‌মেন্ট একজন মঞ্চ অভিনেতা। তার ছোট বোন এমিলি অজ্‌মেন্ট সফল চলচ্চিত্র অভিনেত্রী এবং স্পাই কিড্‌স এবং হানা‌ মন্‌ট্যানা চলচ্চিত্রদ্বয়ে অভিনয় করে সুনাম অর্জন করেছে। হ্যালি জোল অজ্‌মেন্টের প্রাথমিক শিক্ষা সম্পন্ন হয় ক্যালিফোর্নিয়ার লা কানিয়াদা ফ্লিন্ট্‌রিজ শহরে অবস্থিত ফ্লিন্ট্‌রিজ প্রেপারেটরি স্কুলে। বর্তমানে তিনি নিউ ইয়র্ক বিশ্ববিদ্যালয়ের টিশ স্কুল অফ আর্টসে অধ্যয়নরত।   কর্মজীবন    ২০০৬-এর গাড়ি দুর্ঘটনা    অভিনীত চলচ্চিত্র ও অন্যান্য  বর্ষনামচরিত্রমন্তব্য১৯৯৪ফরেস্ট গাম্‌প ফরেস্ট গাম্‌প জুনিয়রমিক্সড নাট্‌স লিট্‌ল বয়১৯৯৬বোগাস আলবার্ট ফ্রাংকলিনফর বেটার অর ওয়ার্স ড্যানি১৯৯৮রানসম অফ রেড চিফ (টিভি চলচ্চিত্র)অ্যান্ডি ডোরসেট১৯৯৯ দ্য সিক্স্‌থ সেন্সকোল সিয়ারঅস্কার মনোনয়ন - সেরা পার্শ্ব অভিনেতা২০০০পে ইট ফরওয়ার্ডট্রেভর ম্যাককিনিস্পট দ্য ডগস্পট দ্য ডগকণ্ঠ২০০১ আর্টিফিশিয়াল ইন্টেলিজেন্স: এআই ডেভিড এজেস অফ দ্য লর্ড রোমেক২০০২ দ্য কান্ট্রি বেয়ার্‌স বিয়ারি ব্যারিংটনকণ্ঠকিংডম হার্টসসোরাভিডিও গেম২০০৩সেকেন্ডহ্যান্ড লায়ন্‌স ওয়াল্টার ক্যাল্ড্‌ওয়েল দ্য জাঙ্গল বুক ২মোগলিকণ্ঠ২০০৪কিংডম হার্টস: চেইন অফ মেমোরিস সোরাভিডিও গেম আর্কাইভ২০০৫কিংডম হার্টস ২ভিডিও গেম২০০৬ইমমর্টাল গ্র্যান্ড প্রিক্সতাকেশি জিনকণ্ঠ২০০৭কিংডম হার্টস ২ ফাইনাল মিক্স+সোরাভিডিও গেম আর্কাইভহোম অফ দ্য জায়ান্ট্‌সরবার্ট "গার" গার্টল্যান্ডসম্পূর্ণ২০০৮ট্রুথ অ্যান্ড ট্রিজনহেলমুখ হুবেনারনির্মাণাধীন   বহিঃসংযোগ   Haley Joel Osment official website    বিষয়শ্রেণী:১৯৮৮-এ জন্ম বিষয়শ্রেণী:মার্কিন শিশু অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:জীবিত ব্যক্তি বিষয়শ্রেণী:স্যাটার্ন পুরস্কার বিজয়ী বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:মার্কিন ভিডিও গেম অভিনেতা বিষয়শ্রেণী:লস অ্যাঞ্জেলেসের অভিনেতা
অ্যান্টনি ফিরিঙ্গি বা হ্যান্সম্যান অ্যান্টনি () (১৭৮৬ – ১৮৩৬), যিনি প্রথম ইউরোপীয় বাংলা ভাষার কবিয়াল। তিনি একজন পর্তুগীজ। তিনি কবিগানের জন্য বিখ্যাত ছিলেন।   জীবনী  থাম্ব|ফিরিঙ্গি কালীবাড়ি, বৌবাজার, জুলাই ২০২২। পর্তুগীজ নাগরিক হ্যান্সম্যান ১৯শতকের প্রথম দিকে বাংলাতে আসেন এবং পশ্চিমবঙ্গের ফরাসডাঙ্গা নামক এলাকায় বসবাস শুরু করেন। প্রথমে তার বাংলা গানগুলোর বাঁধনদার ছিলেন গোরক্ষনাথ, পরে এন্টনি ফিরিঙ্গি নিজেই গান বাঁধতে পারদর্শী হন। ভালবেসে গান গাইতেন, জাতি ধর্ম বর্ণের উর্ধে উঠে তার গানে মানুষ ও মানবতার কথা পাওয়া যায়। তার অন্যতম জনপ্রিয় গানটি হল ‘সাধন ভজন জানিনে মা, জেতে তো ফিরিংগি’। তিনি সৌদামিনি নামক এক হিন্দু ব্রাহ্মণ নারীকে সতীদাহ হওয়ার থেকে উদ্ধার করেন ও বিবাহ করেন। তিনি কলকতার দক্ষিণে একটি মা কালিকার মন্দির প্রতিষ্ঠা করেন, যা ফিরিঙ্গি কালীবাড়ি নামে পরিচিত।   চলচ্চিত্রে অ্যান্টনি ফিরিঙ্গি  তাঁর জীবন নিয়ে চলচ্চিত্রও নির্মিত হয়েছে। এরমধ্যে ১৯৬৭ সালে মুক্তিপ্রাপ্ত উত্তম কুমার অভিনীত বিখ্যাত চলচ্চিত্র অ্যান্টনি ফিরিঙ্গি প্রণিধানযোগ্য। এখানে কবিয়াল ভোলা ময়রার সাথে তার কবিগানের লড়াই দেখানো হয়েছিল।  এছাড়া ২০১৪ সালে মুক্তি পায় তাঁর জীবন ও বর্তমান প্রজন্মে তাঁর পুনর্জন্ম মিলিয়ে প্রখ্যাত চলচ্চিত্রনির্মাতা সৃজিত মুখোপাধ্যায় পরিচালিত ও প্রসেনজিৎ চট্টোপাধ্যায়, যীশু সেনগুপ্ত, স্বস্তিকা মুখোপাধ্যায়সহ তারকামণ্ডিত চলচ্চিত্র জাতিস্মর।   আরও দেখুন   ফিরিঙ্গি কালীবাড়ি   তথ্যসূত্র   বিষয়শ্রেণী:১৮৩৬-এ মৃত্যু বিষয়শ্রেণী:বাঙালি কবি বিষয়শ্রেণী:পর্তুগিজ বংশোদ্ভূত ভারতীয় ব্যক্তি বিষয়শ্রেণী:বাঙালি কবিয়াল বিষয়শ্রেণী:বাংলা ভাষার কবি বিষয়শ্রেণী:বাঙালি পুরুষ কবি বিষয়শ্রেণী:হিন্দুধর্মে ধর্মান্তরিত বিষয়শ্রেণী:১৭৮৬-এ জন্ম
মির্জাপুর বাংলাদেশের টাঙ্গাইল জেলার মির্জাপুর উপজেলার একটি শহর। শহরটি টাঙ্গাইল শহরের  দক্ষিণ-পূর্বে এবং বাংলাদেশের রাজধানী ঢাকার  উত্তর-পশ্চিমে।   জনসংখ্যা  বাংলাদেশের ২০১১ সালের আদমশুমারি অনুসারে, মির্জাপুর শহরে ৬১২৯টি পরিবার বাস করে এবং জনসংখ্যা ২৮,৬০২ জন। সাক্ষরতার হার (বয়স ৭ এবং তার বেশি) ছিল ৬৯.৭% (পুরুষ: ৭১%, মহিলা: ৬৮.৬%)।   আরও দেখুন   কালিহাতী  ঘাটাইল   তথ্যসূত্র   বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:বাংলাদেশের শহর বিষয়শ্রেণী:উইকিউপাত্তে স্থানাঙ্ক আছে
কোসল হরাইজন ছিল ভারতের রৌরকেলা থেকে প্রকাশিত একটি ইংরেজি ভাষার সংবাদপত্র। http://www.kosalhorizon.co.in/index.html  Home page of Kosal Horizon এর প্রধান কেন্দ্রবিন্দু হল ভারতের পশ্চিম ওড়িশা (কোসল হিসাবে দাবি করা) এলাকায় সাম্প্রতিক ঘটনা। এ ছাড়া এটি জাতীয় ও আন্তর্জাতিক খবর প্রকাশ করে।   তথ্যসূত্র    বহিঃসংযোগ    রাউরকেলায় নতুন সাপ্তাহিক কোসল হরাইজন চালু হয়েছে বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:ওড়িশার সংবাদপত্র
আবদুসামেদ-ই বাবেক, কুর্দি ইসলামিক পণ্ডিত এবং কবি। তার পিতার নাম বাবেক। তিনি ইসলামের পর প্রথম কুর্দি কবি ও লেখকদের একজন এবং কুর্দি মাদ্রাসায় শিক্ষিত প্রথম পণ্ডিতদের একজন। আবদুসামেদ-ই বাবেক বাগদাদ, নিশাপুর, মসুল এবং হামেদানের মতো অনেক জায়গায় শিক্ষা লাভ করেন।  তাঁর 3টি ডিভান রয়েছে এবং তিনি ধর্ম ও প্রকৃতি নিয়ে কবিতা লিখেছেন। তিনি কুর্দিশের কুরমাঞ্চি উপভাষায় তাঁর কবিতা এবং কাজ লিখেছেন।  তথ্যসূত্র   বিষয়শ্রেণী:৯৭২-এ জন্ম বিষয়শ্রেণী:১০১৯-এ মৃত্যু বিষয়শ্রেণী:কুর্দি কবি বিষয়শ্রেণী:কুর্দি ভাষার কবি বিষয়শ্রেণী:আরবি ভাষার কবি বিষয়শ্রেণী:১০ম শতাব্দীর কুর্দি ব্যক্তি